Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - II jakso - Perinteinen siirtyminen - 2 alajakso - Hintojen lähentäminen ja hinnanerojen korvaaminen - 238 artikla

1. Jos 236 artiklan soveltaminen johtaa Portugalissa hintatasoon, joka eroaa yhteisön hintatasosta, hintoja, joiden osalta IV jaksossa viitataan tähän artiklaan, lähennetään 2 ja 3 kohdan määräysten mukaisesti yhteisiin hintoihin kunkin markkinointivuoden alussa, jollei 4 kohdasta muuta johdu.

2. Silloin kun jonkin tuotteen hinta Portugalissa on yhteistä hintaa alhaisempi, lähentyminen toteutetaan seitsenvaiheisena siten, että Portugalissa käytettävää hintaa korotetaan kuuden ensimmäisen lähentämisen aikana peräkkäin seitsemänneksellä, kuudenneksella, viidenneksellä, neljänneksellä, kolmanneksella ja puolella kyseisen jäsenvaltion ennen kutakin lähentämistä voimassa olleen hintatason sekä ennen kutakin lähentämistä voimassa olleen yhteisön hintatason välisestä erotuksesta. Tämän laskutoimituksen tuloksena saatua hintaa korotetaan tai alennetaan suhteessa yhteisen hinnan nousuun tai laskuun seuraavana markkinointivuonna ja yhteistä hintaa sovelletaan Portugalissa seitsemännen lähentämisen toteuduttua.

3. a) Silloin kun jonkin tuotteen hinta Portugalissa on yhteistä hintaa korkeampi, tässä jäsenvaltiossa käytettävä hinta säilytetään 236 artiklan soveltamisesta johtuvalla tasolla, ja lähentyminen toteutuu yhteisissä hinnoissa liittymistä seuraavien seitsemän vuoden aikana tapahtuvan kehityksen tuloksena.

Portugalissa käytettävää hintaa mukautetaan tarpeellisessa määrin sen ja yhteisen hinnan välisen eron kasvamisen estämiseksi.

Jos Portugalissa käytetyt hinnat, jotka ilmoitetaan ECUina ja vahvistettu markkinointivuodeksi 1985/86 aiemman kansallisen järjestelyn mukaisesti, ovat johtaneet Portugalin hintojen ja yhteisten hintojen välillä markkinointivuonna 1984/85 olleen eron ylittymiseen, kahden edellisen alakohdan soveltamisen seurauksena Portugalissa käytettävää hintaa lasketaan erikseen määritettävällä summalla, joka vastaa osaa ylityksestä, siten että ylitys häviää kokonaan ensimmäisten seitsemän liittymistä seuraavan vuoden aikana.

Sen estämättä, mitä b alakohdassa määrätään, yhteistä hintaa sovelletaan Portugalissa lähentymisen seitsemännessä vaiheessa.

b) Neuvosto laatii arvion hintojen lähentymiskehityksestä viidennen liittymistä seuraavan vuoden lopulla. Komissio toimittaa tätä varten neuvostolle 264 artiklan 2 kohdan c alakohdassa tarkoitettuihin kertomuksiin liittyen lausunnon mahdollisesti aiheellisten ehdotusten kera.

Jos arviosta käy ilmi:

- että Portugalin hintojen ja yhteisten hintojen välinen ero, joka on liian suuri poistettavaksi kokonaan 2 kohdan mukaista hintojen lähentämistä varten vielä jäljellä olevan ajan kuluessa, voitaisiin nähtävästi kuitenkin tasoittaa rajattuna aikana, niin alunperin määrättyä hintojenlähentämisjaksoa voidaan pidentää. Tässä tapauksessa hinnat säilytetään aiemmalla tasollaan a alakohdan mukaisesti;

- että Portugalin hintojen ja yhteisten hintojen välinen ero on liian suuri poistettavaksi kokonaan yksinomaan pidentämällä alunperin määrättyä hintojenlähentämisjaksoa, voidaan päättää, että pidentämisen lisäksi lähentäminen tapahtuu alentamalla tarvittaessa Portugalin reaalihintoja epäsuoralla, tilapäisellä ja vähenevällä tuella näiden hintojen pienenemisen vaikutuksen lieventämiseksi. Tällainen tuki rahoitetaan Portugalin talousarviosta.

Neuvosto antaa edeltävässä alakohdassa tarkoitetut toimenpiteet määräenemmistöllä komission ehdotuksesta ja edustajakokousta kuultuaan.

4. Yhdentymisen tasapainoisen etenemisen nimissä voidaan päättää poiketen siitä, mitä 2 kohdassa määrätään, että yhden tai useamman tuotteen hinta Portugalissa eroaa yhden markkinointivuoden ajan kyseisen kohdan soveltamisesta johtuvista hinnoista.

Ero saa olla enintään 10 prosenttia toteutettavasta hinnanmuutoksesta.

Seuraavan markkinointivuoden hintataso on siinä tapauksessa se, joka olisi johtunut 2 kohdan soveltamisesta, jollei hintojen välisestä erosta olisi päätetty. Kyseistä markkinointivuotta varten voidaan kuitenkin päättää uudesta hintatasojen erosta ensimmäisessä ja toisessa alakohdassa määrätyin edellytyksin.

Ensimmäisessä alakohdassa määrätty poikkeus ei koske viimeistä 2 kohdassa tarkoitetuista lähentämisvaiheista.